title: Rozhodnutie Rady z  27. apríla 2009 , ktorým sa vykonáva spoločná pozícia 2008/369/SZBP o reštriktívnych opatreniach voči Konžskej demokratickej republike

text:
               28.4.2009

               SK

               Úradný vestník Európskej únie

               L 106/60

      ROZHODNUTIE RADY

   z 27. apríla 2009,
   ktorým sa vykonáva spoločná pozícia 2008/369/SZBP o reštriktívnych opatreniach voči Konžskej demokratickej republike
   (2009/349/SZBP)
   RADA EURÓPSKEJ ÚNIE,
   so zreteľom na spoločnú pozíciu 2008/369/SZBP (1) zo 14. mája 2008 o reštriktívnych opatreniach voči Konžskej demokratickej republike, a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Po tom, čo Bezpečnostná rada Organizácie Spojených národov (BR OSN) 31. marca 2008 prijala rezolúciu 1807 (2008) [rezolúcia BR OSN 1807 (2008)], Rada 14. mája 2008 prijala spoločnú pozíciu 2008/369/SZBP o reštriktívnych opatreniach voči Konžskej demokratickej republike.

               (2)

               Sankčný výbor zriadený podľa rezolúcie Bezpečnostnej rady Organizácie Spojených národov 1533 (2004) [rezolúcia BR OSN 1533 (2004)] 3. marca 2009 zmenil a doplnil zoznam osôb a subjektov podliehajúcich reštriktívnym opatreniam.

               (3)

               Zoznamy osôb a subjektov podliehajúcich reštriktívnym opatreniam v prílohe k spoločnej pozícii 2008/369/SZBP by sa mal zodpovedajúcim spôsobom nahradiť. Zoznamy by sa mali tiež zmeniť a doplniť tak, aby obsahovali aj dodatočné informácie týkajúce sa určitých osôb a subjektov a aby sa vyškrtlo meno jednej osoby, ako to určil sankčný výbor,

         ROZHODLA TAKTO:
   Článok 1
   Zoznam osôb a subjektov stanovený v prílohe k spoločnej pozícii 2008/369/SZBP sa týmto nahrádza zoznamami uvedenými v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 27. apríla 2009

            Za Radu

            predseda

         A. VONDRA

      (1)  Ú. v. EÚ L 127, 15.5.2008, s. 84.

      PRÍLOHA

         „a)   Zoznam osôb uvedený v článkoch 3, 4 a 5

                     Priezvisko

                     Meno

                     Krycie meno

                     Pohlavie

                     Titul, funkcia

                     Adresa
                     (ulica, číslo, PSČ, mesto, štát)

                     Dátum narodenia

                     Miesto narodenia
                     (mesto, štát)

                     Číslo pasu alebo iného preukazu totožnosti
                     (vrátane krajiny, ktorá ho vydala, dátumu a miesta vydania)

                     Štátna príslušnosť

                     Dátum označenia

                     Ďalšie informácie

                     1.

                     BWAMBALE

                     Frank Kakolele

                     Frank Kakorere, Frank Kakorere Bwambale

                     M

                     1.11.2005

                     Bývalý vodca RCD-ML, má vplyv na politiky a velenie nad silami RCD-ML a riadi ich činnosti. RCD-ML je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. Z CNDP odišiel v januári 2008. Od decembra 2008 býva v Kinshase.

                     2.

                     KAKWAVU BUKANDE

                     Jérôme

                     Jérôme Kakwavu

                     M

                     Kongo

                     1.11.2005

                     Známy ako: ‚veliteľ Jérôme‘. Bývalý predseda UCD/FAPC. FAPC má pod kontrolou ilegálne hraničné stanovištia medzi Ugandou a KDR – na hlavnej tranzitnej trase pre pohyb zbraní. Ako predseda FAPC má vplyv na politiky a velenie nad silami FAPC a riadi ich činnosti. FAPC sa podieľajú na nedovolenom obchodovaní so zbraňami v rozpore so zbrojným embargom. V decembri 2004 získal v FARDC hodnosť generála. Od decembra 2008 zostáva v FARDC, so sídlom v Kinshase.

                     3.

                     KATANGA

                     Germain

                     M

                     Kongo

                     1.11.2005

                     Veliteľ FRPI. V decembri 2004 vymenovaný za generála FARDC. Podieľa sa na prevodoch zbraní v rozpore so zbrojným embargom. Od marca 2005 je v domácom väzení v Kinshase pre podiel FRPI na porušovaní ľudských práv. Vláda KDR ho 18. októbra 2007 vydala Medzinárodnému trestnému súdu.

                     4.

                     LUBANGA

                     Thomas

                     M

                     Ituri

                     Kongo

                     1.11.2005

                     Predseda UPC/L, jednej z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. V marci 2005 bol zatknutý v Kinshase pre podiel UPC/L na porušovaní ľudských práv. Premiestnený na ICC konžskými orgánmi 17. marca 2006. Od decembra 2008 je stíhaný za vojnové zločiny.

                     5.

                     MANDRO

                     Khawa Panga

                     Kawa Panga, Kawa Panga Mandro, Kawa Mandro, Yves Andoul Karim, Mandro Panga Kahwa, Yves Khawa Panga Mandro

                     M

                     20.8.1973

                     Bunia

                     Kongo

                     1.11.2005

                     Známy ako: ‚veliteľ Kahwa‘ alebo ‚Kawa‘. Bývalý predseda PUSIC, jednej z ozbrojených skupín a milícií uvedených v odseku 20 rezolúcie 1493 (2003), ktorá sa podieľa na obchodovaní so zbraňami v rozpore so zbrojným embargom. Väznený v Bunii od 4. mája za sabotáž iturského mierového procesu. Zatknutý konžskými orgánmi v októbri 2005, oslobodený odvolacím súdom v Kisangani, následne presunutý k justičným orgánom v Kinshase v súvislosti s novými obvineniami zo zločinov proti ľudskosti, vojnových zločinov, vraždy, ťažkého ublíženia na zdraví a ublíženia na zdraví.

                     6.

                     MBARUSHIMANA

                     Callixte

                     M

                     24.7.1963

                     Ndusu/Ruhengeri Northern Province, Rwanda

                     Rwanda

                     3.3.2009

                     Výkonný tajomník FDLR. Vedúci politický/vojenský predstaviteľ cudzej ozbrojenej skupiny pôsobiacej v Konžskej demokratickej republike, ktorá bráni odzbrojeniu a dobrovoľnej repatriácii a dobrovoľnému presídleniu bojovníkov podľa rezolúcie Bezpečnostnej rady 1857 (2008) OP 4 (b). Súčasné miesto pobytu: Paríž alebo Thaïs, Francúzsko.

                     7.

                     MPAMO

                     Iruta Douglas

                     Mpano, Douglas Iruta Mpamo

                     M

                     Bld Kanyamuhanga 52, Goma

                     28.12.1965/29.12.1965

                     Bashali, Masisi/Goma, KDR

                     Kongo

                     1.11.2005

                     Vlastník/manažér Compagnie Aérienne des Grands Lacs a Great Lakes Business Company, ktorých lietadlá sa využívali na poskytovanie pomoci ozbrojeným skupinám a milíciám uvedeným v odseku 20 rezolúcie 1493 (2003). Zodpovedný aj za zatajovanie informácií o letoch a náklade so zjavným cieľom umožniť porušenie zbrojného embarga. Trvalý pobyt v Gome a Gisenyi, Rwanda. Často cestuje cez medzinárodné hranice medzi Rwandou a Kongom.

                     8.

                     MUDACUMURA

                     Sylvestre

                     M

                     Rwanda

                     1.11.2005

                     Známy ako: ‚Radja‘, ‚Mupenzi Bernard‘ alebo ‚generálmajor Mupenzi‘. Veliteľ FDLR, má vplyv na politiky a velenie nad silami FDLR a riadi ich činnosti. FDLR je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. Od decembra 2008 naďalej slúži ako vojenský veliteľ FDLR-FOCA. Trvalý pobyt v Kibua, územie Masisi, KDR.

                     9.

                     MUJYAMBERE

                     Leopold

                     Musenyeri, Achille, Frere Petrus Ibrahim

                     M

                     17.3.1962, odhad. 1966

                     Kigali, Rwanda

                     Rwanda

                     3.3.2009

                     Plukovník. Veliteľ druhej divízie FOCA/ rezervných brigád (ozbrojená časť FDLR). Vedúci vojenský predstaviteľ cudzej ozbrojenej skupiny pôsobiacej v Konžskej demokratickej republike, ktorá bráni odzbrojeniu a dobrovoľnej repatriácii a dobrovoľnému presídleniu bojovníkov v rozpore s rezolúciou Bezpečnostnej rady 1857 (2008) OP 4 (b). V dôkazoch zhromaždených skupinou expertov sankčného výboru BR OSN pre KDR, ktoré sú uvedené v jej správe z 13. februára 2008, dievčatá oslobodené z FDLR-FOCA boli predtým unesené a sexuálne zneužívané. Od polovice roku 2007 FDLR-FOCA, ktorá predtým verbovala chlapcov vo veku 15–19 rokov, násilne verbovala chlapcov vo veku 10 rokov a starších. Najmladší sa potom využívajú ako eskorta a staršie deti sa nasadzujú ako vojaci v prvej línii v rozpore s rezolúciou Bezpečnostnej rady 1857 (2008) OP 4 (d) a (e). Súčasné miesto pobytu: Mwenga, Južné Kivu, KDR.

                     10.

                     MURWANASHYAKA

                     Dr. Ignace

                     Ignace

                     M

                     14.5.1963

                     Butera (Rwanda)/Ngoma, Butare (Rwanda)

                     Rwanda

                     1.11.2005

                     Predseda FDLR, má vplyv na politiky a velenie nad silami FDLR a riadi ich činnosti. FDLR je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. Býva v Nemecku. Od decembra 2008 stále uznávaný ako predseda politickej časti FDLR-FOCA.

                     11.

                     MUSONI

                     Straton

                     IO Musoni

                     M

                     6.4.1961 (možné 4.6.1961)

                     Mugambazi, Kigali, Rwanda

                     Rwandský pas, ktorého platnosť uplynula10.9.2004

                     29.3.2007

                     Prostredníctvom jeho vedenia FDLR, cudzích ozbrojených skupín pôsobiacich v KDR, Musoni, porušujúc rezolúciu 1649 (2005), bráni odzbrojeniu a dobrovoľnej repatriácii alebo presídleniu bojovníkov, ktorí patria k týmto skupinám. Býva v Neuffene, Nemecko. Od decembra 2008 stále uznávaný ako zástupca predsedu politickej časti FDLR-FOCA.

                     12.

                     MUTEBUTSI

                     Jules

                     Jules Mutebusi, Jules Mutebuzi, Colonel Mutebutsi

                     M

                     Južné Kivu

                     Kongo (Južné Kivu)

                     1.11.2005

                     Známy ako: ‚plukovník Mutebutsi‘. Bývalý zástupca vojenského regionálneho veliteľa 10. vojenského regiónu v apríli 2004, prepustený za porušenie disciplíny, spojil sa s inými odpadlíkmi bývalého RCD-G, aby v máji 2004 násilím obsadil mesto Bukavu. Podieľa sa na prijímaní zbraní mimo štruktúr FARDC a na zásobovaní ozbrojených skupín a milícií uvedených v odseku 20 rezolúcie č. 1493 (2003), ktoré je v rozpore so zbrojným embargom. Zatknutý rwandskými orgánmi v decembri 2007, keď sa pokúsil prekročiť hranice do KDR. V súčasnosti je údajne ‚umiernený‘.

                     13.

                     NGUDJOLO

                     Matthieu Cui

                     Cui Ngudjolo

                     M

                     1.11.2005

                     ‚Plukovník‘ alebo ‚generál‘. Veliteľ štábu FNI a bývalý veliteľ štábu FRPI, má vplyv na politiky a velenie nad silami FRPI a riadi ich činnosti. FRPI je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. V októbri 2003 zatknutý MONUC-om v Bunii. Vláda KDR ho 7. februára 2008 vydala Medzinárodnému trestnému súdu.

                     14.

                     NJABU

                     Floribert Ngabu

                     Floribert Njabu, Floribert Ndjabu, Floribert Ngabu Ndjabu

                     M

                     1.11.2005

                        Predseda FNI, jednej z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. Zatknutý a od marca 2005 v domácom väzení v Kinshase pre podiel FNI na porušovaní ľudských práv.

                     15.

                     NKUNDA

                     Laurent

                     Laurent Nkunda Bwatare, Laurent Nkundabatware, Laurent Nkunda Mahoro Batware, Laurent Nkunda Batware, Nkunda Mihigo Laurent

                     M

                     6.2.1967/ 2.2.1967

                     Severné Kivu/Rutshuru

                     Kongo

                     1.11.2005

                     Známy ako ‚predseda‘ a ‚Papa Six‘ a ako ‚generál Nkunda‘. Generál bývalého RCD-G. Spojil sily s inými odpadlíkmi bývalého RCD-G, aby v máji 2004 násilím obsadil Bukavu. Zapojený do prijímania zbraní mimo FARDC v rozpore so zbrojným embargom. Zakladateľ, Národný kongres pre ľudovú obranu, 2006; vyšší úradník, Rally for Congolese Democracy-Goma (RCD-G), 1998 – 2006; dôstojník Rwandského vlasteneckého frontu [Rwandan Patriotic Front (RPF)], 1992 – 1998. Býva v Tebero a Kitchanga, územie Masisi. Od decembra 2008 veliteľ CNDP v Severnom Kivu.

                     16.

                     NTAWUNGUKA

                     Pacifique

                     Plukovník Omega, Nzeri, Israel, Pacifique Ntawungula

                     M

                     1.1.1964, odhad. 1964

                     Provincia Gaseke, Gisenyi, Rwanda

                     Rwanda

                     3.3.2009

                     Plukovník. Veliteľ prvej divízie FOCA (ozbrojená časť FDLR). Vedúci vojenský predstaviteľ cudzej ozbrojenej skupiny pôsobiacej v Konžskej demokratickej republike, ktorá bráni odzbrojeniu a dobrovoľnej repatriácii a dobrovoľnému presídleniu bojovníkov v rozpore s rezolúciou Bezpečnostnej rady 1857 (2008) OP 4 (b). V dôkazoch zhromaždených skupinou expertov sankčného výboru BR OSN pre KDR, ktoré sú uvedené v jej správe z 13. februára 2008, dievčatá oslobodené z FDLR-FOCA boli predtým unesené a sexuálne zneužívané. Od polovice roku 2007 FDLR-FOCA, ktorá predtým verbovala chlapcov vo veku 15 – 19 rokov, násilne verbovala chlapcov od 10 rokov. Najmladší sa potom využívajú ako eskorta a staršie deti sa nasadzujú ako vojaci v prvej línii, v rozpore s rezolúciou Bezpečnostnej rady 1857 (2008) OP 4 (d) a (e). Súčasné miesto pobytu: Peti, hranica Walikale-Masisis, KDR. Absolvoval vojenský výcvik v Egypte;

                     17.

                     NYAKUNI

                     James

                     M

                     Uganda

                     1.11.2005

                     Obchodné partnerstvo s ‚veliteľom Jérômom‘, najmä pašovanie cez konžsko-ugandskú hranicu vrátane pašovania zbraní a vojenského materiálu v nepreverovaných nákladných vozidlách. Porušenie zbrojného embarga a poskytovanie pomoci ozbrojeným skupinám a milíciám uvedeným v odseku 20 rezolúcie č. 1493 (2003) vrátane finančnej podpory, ktorá im umožňuje vojensky pôsobiť.

                     18.

                     NZEYIMANA

                     Stanislas

                     Deogratias Bigaruka Izabayo, Bigaruka, Bigurura, Izabayo Deo

                     M

                     1.1.1966; odhad. 1967; príp. 28.8.1966

                     Mugusa (Butare), Rwanda

                     Rwanda

                     3.3.2009

                     Brigádny generál. Zástupca veliteľa FOCA (ozbrojená časť FDLR). Vedúci vojenský predstaviteľ cudzej ozbrojenej skupiny pôsobiacej v Konžskej demokratickej republike, ktorá bráni odzbrojeniu a dobrovoľnej repatriácii a dobrovoľnému presídleniu bojovníkov v rozpore s rezolúciou Bezpečnostnej rady 1857 (2008) OP 4 (b). V dôkazoch zhromaždených skupinou expertov sankčného výboru BR OSN pre KDR, ktoré sú uvedené v jej správe z 13. februára 2008, dievčatá oslobodené z FDLR-FOCA boli predtým unesené a sexuálne zneužívané. Od polovice roku 2007 FDLR-FOCA, ktorá predtým verbovala chlapcov vo veku 15 – 19 rokov, násilne verbovala chlapcov vo veku 10 rokov a starších. Najmladší sa potom využívajú ako eskorta a staršie deti sa nasadzujú ako vojaci v prvej línii v rozpore s rezolúciou Bezpečnostnej rady 1857 (2008) OP 4 (d) a (e). Súčasné miesto pobytu: Kalonge, Masisi, Severné Kivu, KDR alebo Kibua, KDR.

                     19.

                     OZIA MAZIO

                     Dieudonné

                     Ozia Mazio

                     M

                     6.6.1949

                     Ariwara, KDR

                     Kongo

                     1.11.2005

                     Známy ako: ‚Omari‘ alebo ‚pán Omari‘. Predseda FEC na území Aru. Finančné špekulácie s ‚veliteľom Jérômom‘ a FAPC a pašovanie cez konžsko-ugandskú hranicu, ktoré umožňuje ‚veliteľovi Jérômovi‘ a jeho jednotkám prístup k zásobám a hotovosti. Porušenie zbrojného embarga okrem iného poskytovaním pomoci ozbrojeným skupinám a milíciám uvedeným v odseku 20 rezolúcie č. 1493 (2003). Zomrel v Ariware 23. septembra 2008.

                     20.

                     TAGANDA

                     Bosco

                     Bosco Ntaganda, Bosco Ntagenda, generál Taganda

                     M

                     Kongo

                     1.11.2005

                     Známy ako: ‚Terminátor‘ alebo ‚Major‘. UPC/L je jedna z ozbrojených skupín a milícií uvedených v odseku 20 rezolúcie č. 1493 (2003), ktorá sa podieľa na nedovolenom obchodovaní so zbraňami v rozpore so zbrojným embargom. V decembri 2004 bol vymenovaný za generála FARDC, ale povýšenie odmietol, preto ostáva mimo FARDC. Od decembra 2008 veliteľ štábu CNDP. Trvalý pobyt v Bunagana a Rutshuru.

         b)   Zoznam subjektov uvedených v článku 1

                     Meno

                     Krycie meno

                     Adresa
                     (ulica, číslo, PSČ, mesto, štát)

                     Miesto registrácie
                     (mesto, štát):

                     Dátum registrácie

                     Registračné číslo:

                     Hlavné miesto podnikania:

                     Dátum označenia

                     Ďalšie informácie

                     21.

                     BUTEMBO AIRLINES (BAL)

                        Butembo, KDR

                     29.3.2007

                     Súkromná letecká spoločnosť pôsobiaca mimo Butemba. Kisoni Kambale (zomrel 5. júla 2007 a následne vyškrtnutý zo zoznamu 24. apríla 2008) používal svoju leteckú spoločnosť na prepravu zlata pre FNI, proviantu a zbraní medzi Mongbwalu a Butembom. Uvedená skutočnosť predstavuje ‚zabezpečenie pomoci‘ pre ilegálne ozbrojené skupiny, čím sa porušuje zbrojné embargo rezolúcií 1493 (2003) a 1596 (2005). Od decembra 2008 BAL už nie je držiteľom povolenia na prevádzkovanie lietadiel v KDR.

                     22.

                     CONGOCOM TRADING HOUSE

                        Butembo, KDR (Tel: +253 (0) 99 983 784)

                     29.3.2007

                     Spoločnosť obchodujúca so zlatom v Butembe. Vlastníkom CONGOCOM-u bol Kisoni Kambale (zomrel 5. júla 2007 a následne vyškrtnutý zo zoznamu 24. apríla 2008). Kisoni si privlastnil skoro celú výrobu zlata v oblasti Mongbwalu, ktorú kontroluje FNI. FNI získava podstatný príjem z daní pochádzajúcich z tejto výroby. Uvedená skutočnosť predstavuje ‚zabezpečenie pomoci‘ pre ilegálne ozbrojené skupiny, ktorým sa porušuje zbrojné embargo rezolúcií 1493 (2003) a 1596 (2005).

                     23.

                     COMPAGNIE AERIENNE DES GRANDS LACS (CAGL), GREAT LAKES BUSINESS COMPANY (GLBC)

                     CAGL, Avenue Président Mobutu, Goma KDR (CAGL má pobočku aj v Gisenyi, Rwanda); GLBC, PO Box 315, Goma, KDR (GLBC má pobočku aj v Gisenyi, Rwanda) GLBC

                     29.3.2007

                     CAGL a GLBC sú spoločnosti, ktoré vlastní Douglas MPAMO, osoba už podliehajúca sankciám na základe rezolúcie 1596 (2005). Spoločnosti CAGL a GLBC sa využívali na dopravu zbraní a munície v rozpore so zbrojným embargom rezolúcií 1493 (2003) a 1596 (2005). Od decembra 2008 GLBC už nevlastnil žiadne funkčné lietadlo, hoci v roku 2008 naďalej lietalo niekoľko lietadiel napriek sankciám OSN.

                     24.

                     MACHANGA LTD

                     Kampala, Uganda

                     29.3.2007

                     Spoločnosť so sídlom v Kampale, zaoberajúca sa vývozom zlata (riaditelia: Rajendra Kumar Vaya a Hirendra M. Vaya). MACHANGA kupoval zlato prostredníctvom bežného obchodného vzťahu s obchodníkmi v KDR úzko prepojenými s milíciami. Uvedená skutočnosť predstavuje ‚zabezpečenie pomoci‘ pre ilegálne ozbrojené skupiny, ktorým sa porušuje zbrojné embargo rezolúcií 1493 (2003) a 1596 (2005).

                     25.

                     TOUS POUR LA PAIX ET LE DEVELOPPEMENT (NGO)

                     TPD

                     Goma, Severné Kivu

                     1.11.2005

                     Podieľa sa na porušovaní zbrojného embarga poskytovaním pomoci RCD-G, a to najmä poskytovaním nákladných vozidiel na prepravu zbraní a jednotiek, ako aj prepravou zbraní, ktoré sa začiatkom 2005 rozdeľovali častiam obyvateľstva v Masisi a Rushuru v Severnom Kivu. Od decembra 2008 TPD stále existovalo a malo úrady v niekoľkých mestách na územiach Masisi a Rutshuru, ale jeho činnosť takmer zanikla.

                     26.

                     UGANDA COMMERCIAL IMPEX (UCI) LTD

                     Kajoka Street, Kisemente Kampala, Uganda (Tel: +256 41 533 578/9); alternatívna adresa: PO Box 22709, Kampala, Uganda

                     29.3.2007

                     Spoločnosť so sídlom v Kampale, zaoberajúca sa vývozom zlata. (Riaditelia: Kunal LODHIA a J.V. LODHIA). UCI kupovalo zlato prostredníctvom bežného obchodného vzťahu s obchodníkmi v KDR úzko prepojenými s milíciami. Uvedená skutočnosť predstavuje ‚zabezpečenie pomoci‘ pre ilegálne ozbrojené skupiny, ktorým sa porušuje zbrojné embargo rezolúcií 1493 (2003) a 1596 (2005).“


title: 2008/192/ES: Rozhodnutie Rady z  18. februára 2008 o uzavretí dohody medzi Európskym spoločenstvom a Uruguajskou východnou republikou o určitých aspektoch leteckých dopravných služieb

text:
               5.3.2008

               SK

               Úradný vestník Európskej únie

               L 60/26

      ROZHODNUTIE RADY

   z 18. februára 2008
   o uzavretí dohody medzi Európskym spoločenstvom a Uruguajskou východnou republikou o určitých aspektoch leteckých dopravných služieb
   (2008/192/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou a s článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Rozhodnutím z 5. júna 2003 Rada poverila Komisiu začatím rokovaní s tretími krajinami o nahradení určitých ustanovení v platných dvojstranných dohodách dohodou Spoločenstva.

               (2)

               Komisia v mene Spoločenstva prerokovala s Uruguajskou východnou republikou dohodu o určitých aspektoch leteckých dopravných služieb v súlade s mechanizmami a smernicami uvedenými v prílohe k rozhodnutiu z 5. júna 2003.

               (3)

               Dohoda bola v mene Spoločenstva podpísaná s výhradou jej možného uzavretia k neskoršiemu dátumu v súlade s rozhodnutím Rady 2006/848/ES (2).

               (4)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Uruguajskou východnou republikou o určitých aspektoch leteckých dopravných služieb.
   Článok 2
   Predseda Rady sa poveruje určiť osobu splnomocnenú na vykonanie oznámenia podľa článku 9 ods. 1 dohody.

      V Bruseli 18. februára 2008

            Za Radu

            predseda

         D. RUPEL

      (1)  Stanovisko z 12. októbra 2006 (zatiaľ neuverejnené v úradnom vestníku).

      (2)  Ú. v. EÚ L 330, 28.11.2006, s. 18.


title: 2012/629/EÚ: Rozhodnutie Komisie z  10. októbra 2012 , ktorým sa mení a dopĺňa rozhodnutie 2008/577/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku

text:
               11.10.2012

               SK

               Úradný vestník Európskej únie

               L 277/8

         ROZHODNUTIE KOMISIE
   z 10. októbra 2012,
   ktorým sa mení a dopĺňa rozhodnutie 2008/577/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku
   (2012/629/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   EXISTUJÚCE OPATRENIA

               (1)

               Nariadením (ES) č. 2022/95 (2) Rada uložila konečné antidumpingové clo na dovoz dusičnanu amónneho s pôvodom v Rusku. V nadväznosti na žiadosť o preskúmanie pred uplynutím platnosti a predbežné preskúmanie Rada nariadením (ES) č. 658/2002 (3) uložila konečné antidumpingové clo na dovoz dusičnanu amónneho s pôvodom v Rusku. V nadväznosti na žiadosť o ďalšie preskúmanie pred uplynutím platnosti a predbežné preskúmanie Rada nariadením (ES) č. 661/2008 (4) uložila konečné antidumpingové clo na dovoz dusičnanu amónneho s pôvodom v Rusku. Toto nariadenie bolo naposledy zmenené a doplnené nariadením Rady (ES) č. 989/2009 (5).

               (2)

               Komisia prijala rozhodnutím 2008/577/ES (6) (ďalej len „rozhodnutie“) cenový záväzok (ďalej len „záväzok“) od (okrem iných) spoločnosti Open Joint Stock Company (OJSC) „Azot“, Novomoskovsk, Rusko, alebo spoločnosti Open Joint Stock Company (OJSC) „Nevinnomyssky Azot“, Nevinnomyssk, Rusko, týkajúci sa dovozu dusičnanu amónneho vyrábaného týmito spoločnosťami a predávaného buď priamo prvému nezávislému zákazníkovi v Únii, alebo spoločnosťou Eurochem Trading GmbH, Zug, Švajčiarsko, prípadne prostredníctvom spoločnosti Open Joint Stock Company (OJSC) Mineral and Chemical Company „EuroСhem“, Moskva, Rusko, a spoločnosti EuroСhem Trading GmbH, Zug, Švajčiarsko (ďalej len „skupina podnikov Eurochem“), prvému nezávislému zákazníkovi v Únii.

               (3)

               Tým istým rozhodnutím Komisia tiež prijala záväzok od jednej ukrajinskej spoločnosti. Platnosť opatrení uložených na dovoz dusičnanu amónneho s pôvodom na Ukrajine uplynula 17. júna 2012 (7), pričom platnosť súvisiaceho záväzku tiež uplynula v rovnaký deň.

               (4)

               Záväzok prijatý od skupiny podnikov Eurochem je založený na troch prvkoch, konkrétne: 1. na indexácii minimálnych cien v súlade s verejným medzinárodným kótovaním; 2. množstvovom strope a 3. záväzku nepredávať výrobky, na ktoré sa záväzok vzťahuje, tým istým zákazníkom v Európskej únii, ktorým predáva iné výrobky, s výnimkou niektorých iných výrobkov, v prípade ktorých sa skupina podnikov Eurochem zaviazala rešpektovať osobitné cenové režimy.

               (5)

               Ako sa uvádza v odôvodnení 14 rozhodnutia, pri prijímaní záväzku bola štruktúra predaja skupiny podnikov Eurochem taká, že Komisia považovala riziko obchádzania záväzku za obmedzené.

         B.   ZMENA OKOLNOSTÍ

               (6)

               V apríli 2012 skupina podnikov Eurochem informovala Komisiu o zmene svojej podnikovej štruktúry a štruktúry predaja, konkrétne o tom, že nadobudla podnik na výrobu a predaj hnojív v Európskej únii, ktorý vyrába a predáva nielen výrobky, na ktoré sa vzťahuje záväzok, ale aj celú škálu ďalších hnojív.

               (7)

               Komisia analyzovala dôsledky tejto akvizície a dospela k záveru, že existuje vysoké riziko krížovej kompenzácie. Ak podnik na výrobu a predaj hnojív v Európskej únii, ktorý skupina podnikov Eurochem nedávno nadobudla, predáva ktorýkoľvek zo svojich výrobkov tým istým zákazníkom ako ostatní členovia skupiny podnikov Eurochem, mohli by byť ceny takýchto transakcií stanovené tak, aby kompenzovali minimálne dovozné ceny, na ktoré sa vzťahuje záväzok. Takéto kompenzovanie by sa však nedalo zistiť monitorovaním, keďže cenová štruktúra väčšiny výrobkov vyrábaných nedávno nadobudnutým podnikom na výrobu a predaj hnojív, nie je k dispozícii v žiadnom verejne dostupnom zdroji, a teda nemožno posúdiť, či ceny, ktoré zákazníci platia, zodpovedajú hodnote výrobkov alebo zohľadňujú prípadnú zľavu, aby tak kompenzovali transakcie, na ktoré sa vzťahuje záväzok a v prípade ktorých sa musí dodržať minimálna dovozná cena. Inými slovami, monitorovanie záväzku by sa stalo neuskutočniteľným. Komisia v tomto zmysle informovala skupinu podnikov Eurochem, pričom oznámila, že by bola naklonená uvažovať o odvolaní záväzku.

               (8)

               Skupina podnikov Eurochem následne ponúkla, že nebude predávať výrobky, na ktoré sa vzťahuje záväzok, rovnakým zákazníkom, bez ohľadu na to, či pôjde o výrobky s pôvodom v Rusku, alebo v EÚ. Okrem toho by súčasnú cenovú disciplínu uplatňovanú vo vzťahu k predaju iných výrobkov uplatňovala aj na výrobky s pôvodom v EÚ. Všetok predaj výrobkov s pôvodom v Rusku a EÚ by sa tiež hlásil.

               (9)

               Komisia sa domnieva, že tieto záväzky nemôžu zmeniť jej pôvodné posúdenie, a to z týchto dôvodov: 1. na výrobky s pôvodom v EÚ sa nemôže vzťahovať cenová disciplína; 2. hlásenie by sa nevzťahovalo na všetky výrobky vyrábané v EÚ a 3. monitorovanie takéhoto záväzku by nebolo možné uskutočniť, ako sa uvádza v odôvodnení 7.

               (10)

               Navyše nemožno vylúčiť, že niektoré z ponúkaných cien (ktoré sú základom mechanizmu indexácie cien) by mohli byť ovplyvnené akvizíciou výrobných a predajných podnikov usadených v EÚ.

               (11)

               V júli 2012 skupina podnikov Eurochem informovala Komisiu o ďalšej zmene svojej podnikovej štruktúry, konkrétne že jeden z jej členov obchodujúci s príslušným výrobkom prostredníctvom kúpy akcií získal kontrolu nad skupinou distribuujúcou hnojivá, ktorej podniky sú usadené v tretích krajinách, ako aj v EÚ. Tým sa ešte zvýšilo riziko krížovej kompenzácie a tiež neuskutočniteľnosť záväzku, ako sa vysvetľuje v odôvodnení 7.

               (12)

               Na základe uvedených skutočností Komisia dospela k záveru, že v nadväznosti na zmenu podnikovej štruktúry a štruktúry predaja tejto spoločnosti existuje vysoké riziko krížovej kompenzácie a že záväzok prijatý od skupiny podnikov Eurochem sa tak stáva neuskutočniteľným, a preto by sa mal odvolať.

               (13)

               Skupina podnikov Eurochem bola o záveroch Komisie informovaná a dostala príležitosť vyjadriť sa k nim.

         C.   PÍSOMNÉ PODANIA

               (14)

               Skupine podnikov Eurochem bola poskytnutá možnosť vypočutia a Komisia prijala aj písomné podania, v ktorých skupina ponúkla, že nebude predávať výrobky, na ktoré sa vzťahuje záväzok, žiadnemu zákazníkovi, ktorému jej nedávno nadobudnutý závod na výrobu a predaj hnojív v EÚ predáva ktorýkoľvek zo svojich výrobkov. Skupina podnikov Eurochem zároveň vysvetlila, že príslušná skupina na distribúciu hnojív pozostáva z tradičných predajných kanálov nedávno nadobudnutej prevádzky na výrobu a predaj hnojív v EÚ, a preto v tomto prípade nevzniká riziko krížovej kompenzácie. Okrem toho skupina podnikov Eurochem uviedla, že vplyv na cenové ponuky je len teoretický, pretože stanovenie nižšej predajnej ceny dusičnanu amónneho pochádzajúceho z EÚ v snahe znížiť index minimálnej dovoznej ceny dusičnanu amónneho s pôvodom z Ruska by bolo v protiklade s obchodnými záujmami skupiny.

               (15)

               Komisia sa domnieva, že revidovaný záväzok nemení záver jej pôvodného posúdenia, v ktorom sa uvádza, že záväzok je neuskutočniteľný. Po prvé bez ohľadu na to, či skupina na distribúciu hnojív pozostáva z tradičných predajných kanálov nedávno nadobudnutej prevádzky na výrobu a predaj hnojiva v EÚ, pre skupinu podnikov Eurochem je to stále nový predajný kanál. Preto by si monitorovanie tohto záväzku naďalej vyžadovalo overenie celého predaja uskutočneného závodom na výrobu a predaj hnojív v EÚ patriacim skupine podnikov Eurochem, aby sa potvrdilo, že nedochádza ku krížovej kompenzácii, čím by sa monitorovanie stalo príliš zaťažujúce. Po druhé možnosť ovplyvňovania cenových ponúk nemožno vylúčiť, pretože cenové ponuky používané na stanovenie minimálnej dovoznej ceny sú de facto ovplyvňované predajom z nedávno nadobudnutej prevádzky na výrobu hnojív v EÚ.

         D.   ZMENA A DOPLNENIE ROZHODNUTIA 2008/577/ES

               (16)

               Komisia preto dospela v súlade s článkom 8 ods. 9 základného nariadenia a takisto v súlade s príslušnými ustanoveniami záväzku, na základe ktorých je Komisia oprávnená jednostranne odvolať záväzok, k záveru, že prijatie záväzku ponúknutého skupinou podnikov Eurochem by sa malo odvolať a rozhodnutie 2008/577/ES by sa malo zmeniť a doplniť. V súlade s tým by sa na dovoz príslušného výrobku vyrábaného skupinou podnikov Eurochem (doplnkový kód TARIC A522) malo vzťahovať konečné antidumpingové clo uložené článkami 1 a 2 nariadenia (ES) č. 661/2008,

         PRIJALA TOTO ROZHODNUTIE:
   Článok 1
   Prijatie záväzku v súvislosti so spoločnosťou Open Joint Stock Company (OJSC) „Azot“, Novomoskovsk, Rusko, alebo spoločnosťou Open Joint Stock Company (OJSC) „Nevinnomyssky Azot“, Nevinnomyssk, Rusko, týkajúceho sa dovozu dusičnanu amónneho vyrábaného týmito spoločnosťami a predávaného buď priamo prvému nezávislému zákazníkovi v Únii, alebo spoločnosťou Eurochem Trading GmbH, Zug, Švajčiarsko, prípadne prostredníctvom spoločnosti Open Joint Stock Company (OJSC) Mineral and Chemical Company „EuroСhem“, Moskva, Rusko, a spoločnosti EuroСhem Trading GmbH, Zug, Švajčiarsko (ďalej len „skupina podnikov Eurochem“), prvému nezávislému zákazníkovi v Únii (doplnkový kód TARIC A522) sa týmto odvoláva.
   Článok 2
   Tabuľka v článku 1 rozhodnutia 2008/577/ES sa nahrádza touto tabuľkou:

                  „Krajina

                  Spoločnosti

                  Doplnkový kód TARIC

                  Rusko

                  JSC Acron, Veliky Novgorod, Rusko, a JSC Dorogobuzh, Dorogobuzh, Rusko, členovia spoločnosti Acron Holding

                  A532“

   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 10. októbra 2012

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. ES L 198, 23.8.1995, s. 1.

      (3)  Ú. v. ES L 102, 18.4.2002, s. 1.

      (4)  Ú. v. EÚ L 185, 12.7.2008, s. 1.

      (5)  Ú. v. EÚ L 278, 23.10.2009, s. 1.

      (6)  Ú. v. EÚ L 185, 12.7.2008, s. 43.

      (7)  Ú. v. EÚ C 171, 16.6.2012, s. 25.


title: 2008/577/ES: Rozhodnutie Komisie zo 4. júla 2008 , ktorým sa prijíma záväzok ponúknutý v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku a na Ukrajine

text:
               12.7.2008

               SK

               Úradný vestník Európskej únie

               L 185/43

      ROZHODNUTIE KOMISIE

   zo 4. júla 2008,
   ktorým sa prijíma záväzok ponúknutý v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku a na Ukrajine
   (2008/577/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   POSTUP

               (1)

               Nariadením (ES) č. 2022/95 (2) Rada uložila konečné antidumpingové clo na dovoz dusičnanu amónneho s pôvodom v Rusku (ďalej len „príslušný výrobok“). Na základe ďalšieho prešetrovania, pri ktorom sa zistilo, že účinok cla sa postupne utlmuje, sa opatrenia zmenili a doplnili nariadením Rady (ES) č. 663/98 (3). Na základe žiadosti o preskúmanie pred uplynutím platnosti a o predbežné preskúmanie podľa článku 11 ods. 2 a 3 základného nariadenia Rada nariadením (ES) č. 658/2002 (4) uložila konečné antidumpingové clo vo výške 47,07 EUR za tonu na dovoz dusičnanu amónneho s pôvodom v Rusku zaradeného pod kódy KN 3102 30 90 a 3102 40 90.

               (2)

               Nariadením (ES) č. 132/2001 (5) Rada uložila konečné antidumpingové clo na dovoz príslušného výrobku s pôvodom na Ukrajine vo výške 33,25 EUR za tonu. Po preskúmaní pred uplynutím platnosti, ktoré sa začalo v januári 2006, predĺžila Rada nariadením (ES) č. 442/2007 (6) uvedené opatrenia na ich súčasnej úrovni o ďalšie dva roky.

               (3)

               Rada svojím nariadením (ES) č. 993/2004 (7) zaviedla oslobodenie dovozu do nových členských štátov, ktoré pristúpili k Európskej únii 1. mája 2004 (ďalej len „EÚ 10“), od antidumpingových ciel, poskytované za podmienok osobitných záväzkov (ďalej len „záväzky súvisiace s rozšírením“) a splnomocnila Komisiu, aby tieto záväzky súvisiace s rozšírením prijala. Komisia na tomto základe prijala nariadením (ES) č. 1001/2004 (8) tri záväzky súvisiace s rozšírením, ktoré ponúkli ruskí vyvážajúci výrobcovia Open Joint Stock Company (OJSC) Mineral and Chemical Company „Eurochem“, člen skupiny spoločností Eurochem a JSC Acron a JSC Dorogobuzh, členovia spoločnosti Acron Holding (ďalej len „Acron“), a ukrajinský vyvážajúci výrobca Open Joint Stock Company (OJSC) Azot Cherkassy (ďalej len „Cherkassy“).

               (4)

               Komisia svojím nariadením (ES) č. 1996/2004 (9) prijala od uvedených vyvážajúcich výrobcov nový záväzok na obdobie do 20. mája 2005.

               (5)

               Nariadením (ES) č. 945/2005 (10) nasledujúcim po predbežnom preskúmaní s rozsahom obmedzeným na definíciu príslušného výrobku Rada rozhodla, že definícia príslušného výrobku by sa mala objasniť a že platné opatrenia by sa mali uplatňovať aj na príslušný výrobok, ak je zapracovaný do iných hnojív, úmerne k ich obsahu dusičnanu amónneho a ostatných okrajových látok a živín.

               (6)

               Komisia 30. novembra 2005 zverejnila v Úradnom vestníku Európskej únie
                   (11) na žiadosť spoločnosti Eurochem oznámenie o začatí čiastočného predbežného preskúmania týkajúceho sa dovozu dusičnanu amónneho s pôvodom v Rusku do Spoločenstva.

               (7)

               Komisia 19. decembra 2006 zverejnila v Úradnom vestníku Európskej únie
                   (12) na žiadosť spoločnosti Acron oznámenie o začatí čiastočného predbežného preskúmania týkajúceho sa dovozu dusičnanu amónneho s pôvodom v Rusku do Spoločenstva.

               (8)

               Komisia 19. decembra 2006 zverejnila v Úradnom vestníku Európskej únie
                   (13) na žiadosť spoločnosti Cherkassy oznámenie o začatí čiastočného predbežného preskúmania týkajúceho sa dovozu dusičnanu amónneho s pôvodom na Ukrajine do Spoločenstva.

               (9)

               Konečné zistenia a závery čiastočného predbežného preskúmania týkajúceho sa spoločností Acron a Cherkassy sú uvedené v nariadení (ES) č. 236/2008 (14) a nariadení (ES) č. 237/2008 (15). Počas predbežných preskúmaní spoločností Acron a Cherkassy vyjadrili záujem o ponuku cenového záväzku, ale nepredložili riadne zdôvodnenú ponuku v lehote stanovenej v článku 8 ods. 2 základného nariadenia. Ako však bolo konštatované v uvedených nariadeniach Rady, Rada sa domnievala, že obidvom spoločnostiam by sa malo výnimočne umožniť dokončiť svoje ponuky záväzkov do 10 kalendárnych dní od nadobudnutia účinnosti uvedeného nariadenia z dôvodov uvedených v odôvodneniach 61 a 62 nariadenia Rady (ES) č. 236/2008 a odôvodneniach 46 a 47 nariadenia Rady (ES) č. 237/2008. Následne po uverejnení uvedených nariadení Rady a v lehote stanovenej v týchto nariadeniach spoločnosti Acron a Cherkassy ponúkli prijateľné cenové záväzky v súlade s článkom 8 ods. 1 základného nariadenia.

               (10)

               Konečné zistenia a závery čiastočného predbežného preskúmania týkajúceho sa spoločnosti Eurochem sú uvedené v nariadení Rady (ES) č. 661/2008 (16), ktorým sa ukladá konečné antidumpingové clo na dovoz dusičnanu amónneho s pôvodom v Rusku. Počas prešetrovania spoločnosť Eurochem ponúkla prijateľný cenový záväzok podľa článku 8 ods. 1 základného nariadenia.

               (11)

               Tieto opatrenia boli zachované nariadením Rady (ES) č. 661/2008 po preskúmaní pred uplynutím platnosti, ktoré sa začalo 14. apríla 2007 (17).

         B.   ZÁVÄZKY

               (12)

               V rámci týchto čiastočných predbežných preskúmaní vyvážajúci výrobcovia ponúkli záväzky podľa článku 8 ods. 1 základného nariadenia. V rámci týchto záväzkov ponúkli vyvážajúci výrobcovia, že budú príslušný výrobok predávať na úrovniach cien alebo nad úrovňami cien, ktoré odstraňujú poškodzujúci vplyv dumpingu. Okrem toho sa v predložených ponukách vzhľadom na to, že ceny príslušného výrobku sa výrazne menia, počíta s indexáciou minimálnych cien v súlade s verejným medzinárodným kótovaním príslušného výrobku. Vyvážajúci výrobcovia okrem toho ponúkli, že budú rešpektovať určitý množstvový strop, aby ich dovoz neovplyvnil ceny vo Francúzsku alebo v Spojenom kráľovstve. Tieto ceny slúžia ako základ pre indexáciu. Úroveň množstvového stropu je celkovo stanovená na približne 12 % celkovej spotreby príslušného výrobku v Spoločenstve.

               (13)

               Vyvážajúci výrobcovia okrem toho v záujme zníženia rizika nedodržania ceny prostredníctvom krížovej kompenzácie ponúkli, že nebudú predávať výrobok, na ktorý sa vzťahujú záväzky, tým istým zákazníkom v Európskom spoločenstve, ktorým predávajú iné výrobky, s výnimkou niektorých iných výrobkov, v prípade ktorých sa vyvážajúci výrobcovia zaviazali rešpektovať osobitné cenové režimy.

               (14)

               Vyvážajúci výrobcovia tiež poskytnú Komisii pravidelné a podrobné informácie, ktoré sa týkajú ich vývozu do Spoločenstva, aby Komisia mohla záväzky efektívne monitorovať. Štruktúra predaja týchto vyvážajúcich výrobcov je navyše taká, že Komisia považuje riziko obchádzania záväzkov za obmedzené.

               (15)

               Po zverejnení ponúk záväzkov vznieslo výrobné odvetvie Spoločenstva voči týmto ponukám záväzkov námietky. Výrobné odvetvie Spoločenstva tvrdilo, že ceny príslušného výrobku sú nestále a že indexácia minimálnych dovozných cien na základe kótovaných cien príslušného výrobku nie je uplatniteľná za akýchkoľvek trhových podmienok a ešte menej na trhu riadenom ponukou. Výrobné odvetvie Spoločenstva preto navrhlo, aby sa indexácia minimálnych cien zakladala na cenách zemného plynu kótovaných vo Waidhause. V tejto súvislosti je však potrebné poznamenať, že indexácia založená na cene zemného plynu sa v týchto prípadoch nepovažuje za vhodnú vzhľadom na nízku koreláciu ceny príslušného výrobku a ceny zemného plynu. Pokiaľ ide o pripomienky výrobného odvetvia Spoločenstva, že na trhu riadenom ponukou nebude súčasná metóda indexácie uplatniteľná, treba poznamenať, že Komisia bude tieto záväzky monitorovať, a ak budú k dispozícii prima facie dôkazy, že tieto záväzky už nie sú uplatniteľné, Komisia by mala urýchlene konať, aby situáciu napravila, ako je uvedené v odôvodnení 19.

               (16)

               Výrobné odvetvie Spoločenstva ďalej tvrdilo, že úroveň množstvových stropov by bola príliš vysoká a požadovalo, aby sa stanovila na maximálne 4 % celkovej spotreby v Spoločenstve. Tvrdilo, že spoločnosti by boli množstvami uvedenými v odôvodnení 12 schopné ovplyvniť ceny na trhu Spoločenstva a tým spôsobiť, že by indexácia minimálnych cien nebola uplatniteľná. V tejto súvislosti treba poznamenať, že množstvový strop bol stanovený na úroveň, v prípade ktorej sa predpokladalo, že i) uspokojivo obmedzuje riziko, že spoločnosti ovplyvnia ceny na trhu Spojeného kráľovstva a Francúzska a tým spôsobuje, že by metóda indexácie nebola uplatniteľná; ii) je dostatočne vysoká, aby boli zároveň záväzky naďalej uskutočniteľné. Okrem toho výrobné odvetvie Spoločenstva nedokázalo opodstatniť svoje tvrdenie o spôsobe, akým by každé množstvo prekračujúce 4 % celkovej spotreby v Spoločenstve malo negatívny vplyv na ceny.

               (17)

               Výrobné odvetvie Spoločenstva okrem toho navrhlo zavedenie „progresívneho množstvového stropu“, pri ktorom sa množstvový strop každého vyvážajúceho výrobcu každoročne zvyšuje podľa toho, ako dodržiava podmienky záväzkov. Tento návrh bol však zamietnutý, pretože jediným cieľom množstvových stropov je obmedziť riziko ovplyvnenia cien, na ktorých je založená indexácia minimálnych cien. Treba takisto poznamenať, že v prípade porušenia záväzku môže byť prijatie záväzku ako také odvolané.

               (18)

               Okrem toho výrobné odvetvie Spoločenstva argumentovalo, že vzhľadom na to, že vyvážajúci výrobcovia môžu predávať spolu s výrobkom, na ktorý sa vzťahujú záväzky, iné výrobky tým istým zákazníkom v Európskom spoločenstve, existuje vysoké riziko krížovej kompenzácie, t. j. výrobky, na ktoré sa nevzťahujú záväzky, sa môžu predávať za umelo nízke ceny s cieľom kompenzovať minimálne ceny za výrobky, na ktoré sa vzťahujú záväzky. V tejto súvislosti treba poznamenať, že záväzok, ako bolo uvedené v odôvodnení 13, obsahuje osobitné doložky s cieľom obmedziť riziko krížovej kompenzácie. Z tohto dôvodu sa dostatočne zohľadnili obavy výrobného odvetvia Spoločenstva.

               (19)

               Na základe uvedeného sú záväzky ponúknuté ruskými a ukrajinskými vyvážajúcimi výrobcami prijateľné.

               (20)

               Z dôvodu osobitných prvkov týchto záväzkov (t. j. najmä metódy indexácie) však bude Komisia pravidelne posudzovať uskutočniteľnosť týchto záväzkov. V záujme posúdenia uskutočniteľnosti Komisia bez toho, aby sa na ne obmedzila, zohľadní tieto kritériá: ceny príslušného výrobku na trhu Spojeného kráľovstva a Francúzska, výšku koeficientu indexácie, predajné ceny vyvážajúceho výrobcu, ako ich uvádzajú v štvrťročných správach o predaji, rentabilitu výrobného odvetvia Spoločenstva. Ak by z posúdenia uskutočniteľnosti vyplynulo, že zníženie rentability výrobného odvetvia Spoločenstva je spôsobené záväzkami, Komisia v súlade s článkom 8 ods. 9 základného nariadenia urýchlene prikročí k odvolaniu prijatia záväzkov.

               (21)

               Aby Komisia mohla účinne monitorovať, či spoločnosti plnia záväzky, pri predkladaní žiadosti o prepustenie do voľného obehu príslušnému colnému orgánu bude oslobodenie od cla závisieť od i) predloženia faktúry súvisiacej so záväzkami obsahujúcej minimálne údaje uvedené v prílohe k nariadeniu (ES) č. 661/2008 a v prílohe k nariadeniu Rady (ES) č. 662/2008 (18); ii) skutočnosti, že dovážané výrobky sú vyrobené, odoslané a fakturované priamo uvedenými spoločnosťami prvému nezávislému zákazníkovi v Spoločenstve, a iii) skutočnosti, že tovar colne prihlásený a predložený colným orgánom presne zodpovedá opisu na faktúre súvisiacej so záväzkom. Ak takáto faktúra nebude predložená, alebo nebude zodpovedať výrobku predloženému colnému orgánu, bude ako náhrada splatná primeraná suma antidumpingového cla.

               (22)

               S cieľom zabezpečiť dodržiavanie týchto záväzkov boli dovozcovia v nariadení Rady (ES) č. 661/2008 a v nariadení Rady (ES) č. 662/2008 upozornení, že nesplnenie podmienok stanovených v týchto nariadeniach alebo odvolanie prijatia záväzku Komisiou môže viesť k vzniku colného dlhu za príslušné transakcie.

               (23)

               V prípade porušenia alebo odvolania záväzku alebo v prípade odvolania prijatia záväzku Komisiou sa podľa článku 8 ods. 9 základného nariadenia automaticky uplatňuje antidumpingové clo uložené v súlade s článkom 9 ods. 4 základného nariadenia,

         ROZHODLA TAKTO:
   Článok 1
   Záväzok ponúknutý ďalej uvedenými vyvážajúcimi výrobcami v súvislosti s antidumpingovým konaním týkajúcim sa dovozu dusičnanu amónneho s pôvodom v Rusku a na Ukrajine sa týmto prijíma.

               Krajina

               Spoločnosti

               Doplnkový kód Taric

               Rusko

               Vyrábaný v OJSC NAK Azot, Novomoskovsk, Rusko, alebo v OJSC Nevinnomyssky Azot, Nevinnomyssk, Rusko, a predávaný buď priamo prvému nezávislému zákazníkovi v Spoločenstve alebo spoločnosťou Eurochem Trading GmbH, Zug, Švajčiarsko, alebo prostredníctvom Open Joint Stock Company (OJSC) Mineral and Chemical Company „Eurochem“, Moskva, Rusko, a spoločnosti Eurochem Trading GmbH, Zug, Švajčiarsko, prvému nezávislému zákazníkovi v Spoločenstve

               A522

               Rusko

               JSC Acron, Veliky Novgorod, Rusko a JSC Dorogobuzh, Dorogobuzh, Rusko, členovia spoločnosti Acron Holding

               A532

               Ukrajina

               Open Joint Stock Company (OJSC) Azot Cherkassy, Ukrajina

               A521

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 4. júla 2008

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. ES L 198, 23.8.1995, s. 1. Nariadenie naposledy zmenené a doplnené nariadením (ES) č. 663/98 (Ú. v. ES L 93, 26.3.1998, s. 1).

      (3)  Ú. v. ES L 93, 26.3.1998, s. 1.

      (4)  Ú. v. ES L 102, 18.4.2002, s. 1. Nariadenie naposledy zmenené a doplnené nariadením (ES) č. 945/2005 (Ú. v. EÚ L 160, 23.6.2005, s. 1).

      (5)  Ú. v. ES L 23, 25.1.2001, s. 1. Nariadenie naposledy zmenené a doplnené nariadením (ES) č. 945/2005.

      (6)  Ú. v. EÚ L 106, 24.4.2007, s. 1.

      (7)  Ú. v. EÚ L 182, 19.5.2004, s. 28.

      (8)  Ú. v. EÚ L 183, 20.5.2004, s. 13.

      (9)  Ú. v. EÚ L 344, 20.11.2004, s. 24.

      (10)  Ú. v. EÚ L 160, 23.6.2005, s. 1.

      (11)  Ú. v. EÚ C 300, 30.11.2005, s. 8.

      (12)  Ú. v. EÚ C 311, 19.12.2006, s. 55.

      (13)  Ú. v. EÚ C 311, 19.12.2006, s. 57.

      (14)  Ú. v. EÚ L 75, 18.3.2008, s. 1.

      (15)  Ú. v. EÚ L 75, 18.3.2008, s. 8.

      (16)  Pozri stranu 1 tohto úradného vestníka.

      (17)  Ú. v. EÚ C 81, 14.4.2007, s. 2.

      (18)  Pozri stranu 35 tohto úradného vestníka.


title: Rozhodnutie Rady (EÚ) 2016/394 zo 14. marca 2016 o ukončení konzultačného postupu s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej

text:
               18.3.2016

               SK

               Úradný vestník Európskej únie

               L 73/90

         ROZHODNUTIE RADY (EÚ) 2016/394
   zo 14. marca 2016
   o ukončení konzultačného postupu s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a revidovanú v Ouagadougou, Burkina Faso, 22. júna 2010 (2) (ďalej len „dohoda o partnerstve AKT – EÚ“), a najmä na jej článok 96,
   so zreteľom na vnútornú dohodu medzi zástupcami vlád členských štátov zasadajúcimi v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody o partnerstve AKT – EÚ (3), a najmä na jej článok 3,
   so zreteľom na návrh Európskej komisie po dohode s vysokým predstaviteľom Únie pre zahraničné veci a bezpečnostnú politiku,
   keďže:

               (1)

               Burundská republika nedodržiava základné prvky dohody o partnerstve AKT – EÚ uvedené v jej článku 9.

               (2)

               V súlade s článkom 96 dohody o partnerstve AKT – EÚ sa 8. decembra 2015 začali konzultácie s Burundskou republikou za prítomnosti zástupcov skupiny afrických, karibských a tichomorských štátov vrátane Africkej únie, Východoafrického spoločenstva a Organizácie Spojených národov.

               (3)

               Počas týchto konzultácií predstavitelia burundskej vlády predložili návrhy záväzkov. Tieto návrhy záväzkov sa považujú za neuspokojivé.

               (4)

               V dôsledku toho je potrebné prijať rozhodnutie o ukončení konzultácií začatých na základe článku 96 dohody o partnerstve AKT – EÚ a prijať primerané opatrenia na vykonanie uvedených záväzkov,

         PRIJALA TOTO ROZHODNUTIE:
   Článok 1
   Konzultácie začaté s Burundskou republikou v súlade s článkom 96 dohody o partnerstve AKT – EÚ sa ukončujú.
   Článok 2
   Opatrenia uvedené v liste nachádzajúcom sa v prílohe sa prijímajú ako primerané opatrenia uvedené v článku 96 ods. 2 písm. c) dohody o partnerstve AKT – EÚ.
   Článok 3
   Toto rozhodnutie nadobúda účinnosť dňom jeho prijatia.
   Pravidelne sa najmenej raz za šesť mesiacov preskúmava podľa možnosti na základe spoločných kontrolných misií Európskej služby pre vonkajšiu činnosť a útvarov Komisie.

      V Bruseli 14. marca 2016

            Za Radu

            predsedníčka

         F. MOGHERINI

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 4.11.2010, s. 3.

      (3)  Ú. v. ES L 317, 15.12.2000, s. 376.

      PRÍLOHA

         Vážený pán prezident,
         Európska únia sa domnieva, že Burundská republika nedodržala viaceré základné prvky článku 9 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (ďalej len „dohoda o partnerstve AKT – EÚ“). Niekoľkokrát vyjadrila, najmä počas intenzívnejšieho dialógu podľa článku 8 dohody o partnerstve AKT – EÚ, svoje znepokojenie nad nedodržiavaním niektorých zásad týkajúcich sa ľudských práv, demokracie a právneho štátu.
         Z toho dôvodu sa Európska únia podujala na konzultácie s burundskou vládou podľa článku 96 dohody o partnerstve AKT – EÚ s cieľom preskúmať tieto obavy a možnosti nápravy.
         Po tom, čo burundská vláda prijala pozvanie Európskej únie, sa konzultácie začali 8. decembra 2015 v Bruseli.
         V priebehu zasadnutia strany rokovali o opatreniach potrebných na zabezpečenie rýchleho návratu k dodržiavaniu zásad a hodnôt demokracie, ľudských práv a právneho štátu na základe základných prvkov dohody o partnerstve AKT – EÚ a zásad stanovených v arušských dohodách. Rokovania a výmena názorov sa sústredili na deväť oblastí, pri ktorých Európska únia očakávala od burundskej vlády špecifické a konkrétne záväzky.
         Európska únia vzala na vedomie odpovede burundskej strany počas konzultácií, a to najmä pokiaľ ide o:

                     —

                     obnovenie činnosti súkromných médií a urovnanie sporov, ktoré sa ich týkajú na základe uplatňovania zákona o tlači,

                     —

                     slobodu vykonávať povolanie novinára,

                     —

                     slobodu a bezpečnosť občianskej spoločnosti a obhajcov ľudských práv,

                     —

                     vedenie prebiehajúcich súdnych konaní v súlade so záväzkami požadovanými počas intenzívnejšieho dialógu podľa článku 8 dohody o partnerstve AKT – EÚ,

                     —

                     situáciu väznených osôb zadržaných počas demonštrácií,

                     —

                     vedenie vyšetrovaní prípadov údajného mučenia a mimosúdnych popráv,

                     —

                     zorganizovanie – v spolupráci s Východoafrickým spoločenstvom a Africkou úniou alebo s iným medzinárodným sprostredkovateľom – dialógu medzi burundskými stranami, ktorý umožní návrat k demokratickým zásadám,

                     —

                     odzbrojenie a rozpustenie – s podporou medzinárodných pozorovateľov – akejkoľvek inej ozbrojenej organizácie, než je štátna polícia a obranné sily,

                     —

                     vykonávanie plánu na prekonanie krízy podľa harmonogramu, ktorý sa má stanoviť.

               Európska únia vo svojich záveroch prijatých po konzultáciách vzala na vedomie záväzok vyjadrený burundskou vládou poskytnúť vysvetlenia a urýchliť určité súdne konania. Európska únia však zároveň skonštatovala, že odpovede zástupcov burundskej vlády neumožňujú celkovú nápravu, pokiaľ ide o nedodržiavanie základných prvkov jej partnerstva s Burundskou republikou, ani nepredstavujú uspokojujúcu reakciu na rozhodnutia Mierovej a bezpečnostnej rady Africkej únie zo 17. októbra a z 13. novembra 2015.
         Európska strana sa preto rozhodla ukončiť konzultácie a prijať primerané opatrenia na základe článku 96 ods. 2 písm. c) dohody o partnerstve AKT – EÚ.
         Návrat k dodržiavaniu základných prvkov dohody o partnerstve AKT – EÚ bude sprevádzať postupná normalizácia spolupráce. V prílohe obsahujúcej prehľad záväzkov sa jasne uvádzajú očakávané záväzky, usporiadané do štyroch kľúčových oblastí, ktoré sa budú posudzovať súbežne, a primerané opatrenia, ktoré zodpovedajú dosiahnutému pokroku. Ako vidíte, po konzultácii s Africkou úniou plánujeme prehodnotiť a upraviť spôsoby a podmienky financovania a vyplácania našej podpory burundského kontingentu zúčastňujúceho sa na misii AMISOM (financovanej z ERF v rámci mierového nástroja pre Afriku).
         Európska únia si vyhradzuje právo meniť tieto opatrenia v závislosti od vývoja politickej situácie a od plnenia záväzkov.
         V rámci postupu podľa článku 96 dohody o partnerstve AKT – EÚ bude Európska únia naďalej pozorne sledovať situáciu v Burundi počas obdobia platnosti uvedeného rozhodnutia podľa článku 96 dohody o partnerstve AKT – EÚ. Počas tohto obdobia sa bude udržiavať dialóg s burundskou vládou s cieľom podporiť proces návratu k dodržiavaniu základných prvkov dohody o partnerstve AKT – EÚ. Európska únia bude situáciu pravidelne preskúmavať, pričom prvé preskúmanie sa uskutoční o šesť mesiacov. Rada môže rozhodnutie podľa článku 96 prehodnotiť v závislosti od vývoja situácie a od plnenia alebo neplnenia záväzkov.
         Vážený pán prezident, ostávame s úctou.

               Za Radu

            F. MOGHERINI

               predsedníčka

               Za Komisiu

            N. MIMICA

               komisár

         PRÍLOHA

            PREHĽAD ZÁVÄZKOV

                     Záväzky burundskej vlády

                     Primerané opatrenia Európskej únie

                     Neprijatie záväzku (stav zistený v čase ukončenia konzultácií podľa článku 96 dohody o partnerstve AKT – EÚ: nedodržiavajú sa základné prvky dohody o partnerstve AKT – EÚ uvedené v jej článku 9: i) ľudské práva, ii) demokratické zásady a iii) právny štát.

                     Európska únia (1) bude naďalej pokračovať v podpore obyvateľstva Burundi. Naďalej bude financovať zmluvy, ktoré sa práve realizujú, a opatrenia naliehavej povahy, ktorými sa poskytuje priama podpora obyvateľstvu a občianskej spoločnosti a ktoré sa týkajú boja proti chudobe a prístupu k základným službám.
                     V tejto súvislosti sa rozhodovacím orgánom Európskej únie predložia na schválenie dva núdzové programy (prístup k zdravotnej starostlivosti – 40 000 000  EUR – a výživa/rozvoj vidieka – 15 000 000  EUR). Predpokladá sa, že vykonávanie týchto projektov bude zverené mimovládnym organizáciám a/alebo medzinárodným agentúram.
                     Humanitárne činnosti (vrátane podpory utečencom) sa budú i naďalej vykonávať na základe dokázaných potrieb a s výhradou prístupu k obyvateľstvu.
                     Pozastavuje sa však finančná podpora alebo vyplácanie finančných prostriedkov (vrátane rozpočtovej podpory) priamo v prospech burundskej štátnej správy alebo inštitúcií.
                     Podmienky financovania a podmienky vyplácania príspevkov burundským vojakom zúčastňujúcim sa na misii AMISOM, ako aj príspevku na náklady pred nasadením vyplácaného burundskej vláde (financovaných z ERF v rámci mierového nástroja pre Afriku), sa prehodnotia a upravia po konzultácii s Africkou úniou.
                     Tieto opatrenia sa nevzťahujú na programy a financovania, ktoré podporujú regionálnu integráciu, bez ohľadu na podmienky ich vykonávania.

                     Oblasti, v ktorých sa očakávajú záväzky burundskej vlády, a príslušné ukazovatele. Tieto oblasti a príslušné ukazovatele sa budú hodnotiť celkovo, v závislosti od ich vývoja.
                     1.   Politická dohoda o pláne na prekonanie krízy
                     Očakávané záväzky

                                 1.1:

                                 Účasť – v spolupráci s Východoafrickým spoločenstvom a Africkou úniou alebo s iným medzinárodným sprostredkovateľom – na dialógu, ktorý umožní návrat k demokratickým zásadám

                           Ukazovateľ:

                                 —

                                 Vedenie inkluzívneho politického dialógu so všetkými zložkami politického života v súlade s podmienkami stanovenými medzinárodnými sprostredkovateľmi a v súlade s týmto rozhodnutím, ktorý povedie k plánu na prekonanie krízy alebo k akémukoľvek konsenzuálnemu a pokojnému riešeniu krízy a ktorý bude dodržiavať arušské dohody, ktorých cieľom je obnovenie právneho štátu a inkluzívnej správy vecí verejných.

                     Nad rámec programov, ktoré sa práve vykonávajú alebo identifikujú, predstavujú zostávajúce neviazané prostriedky z 11. Európskeho rozvojového fondu (ERF) sumu 322 000 000  EUR (2). Tieto prostriedky sú Burundi aj naďalej k dispozícii a mohli by byť uvoľnené v závislosti od dosiahnutého pokroku v plnení záväzkov. Podľa hodnotenia pokroku a záväzkov, ktoré prijala burundská vláda v štyroch oblastiach (upokojenie situácie, riešenie súdnych prípadov, politický dialóg a vykonávanie plánu na prekonanie krízy), sa primerané opatrenia budú postupne prijímať v týchto fázach:

                                 1.

                                 V závislosti od dosiahnutého pozitívneho pokroku príslušné útvary Európskej únie zvážia – okrem zachovania priamej podpory najzraniteľnejším skupinám obyvateľstva – samostatne jednotlivé finančné záväzky na posilnenie kapacít štátnej správy a inštitúcií od prípadu v závislosti od ich naliehavosti a relevantnosti.

                                 2.

                                 V prípade významnejšieho pokroku Európska únia posúdi dokumentáciu týkajúcu sa vyplatenia poslednej tranže programu rozpočtovej podpory 10. ERF (maximálne 11 500 000  EUR).

                           Schvaľovanie projektov (mimo rozpočtovej podpory) pôvodne naplánovaných na rok 2015 by sa mohlo obnoviť.

                                 1.2:

                                 Pokračovanie odzbrojovania s podporou medzinárodných pozorovateľov; dodržiavanie verejného poriadku zabezpečuje iba štátna polícia a obranné sily pri dodržiavaní zásad právneho štátu.

                           Ukazovateľ:

                                 —

                                 Vykonávajú sa rozhodnutia Mierovej a bezpečnostnej rady Africkej únie v oblasti odzbrojovania (najmä rozhodnutie z 13. júna 2015 o nasadení vojenských expertov) a rezolúcie Bezpečnostnej rady Organizácie Spojených národov (najmä rezolúcie z 12. novembra 2015).

                                 3.

                                 Na prípravu a podporu plánu na prekonanie krízy bude vďaka kompletnejšiemu vykonávaniu opatrení možné obnoviť zložku týkajúcu sa správy vecí verejných z národného indikatívneho programu (NIP) 11. ERF a z programu rozpočtovej podpory 11. ERF.

                           Obnoví sa teda tiež program stanovený na rok 2016 v odvetví energetiky.

                                 4.

                                 Vykonávanie všetkých týchto opatrení umožní bez obmedzenia vykonávať všetky stanovené programy a uvoľniť finančné prostriedky Európskej únie pre Burundi v rámci národného indikatívneho programu (NIP) 11. ERF (432 000 000  EUR).

                     2.   Opatrenia na upokojenie situácie a na otvorenie politického priestoru
                     Očakávané záväzky

                                 2.1:

                                 Obnovenie činnosti súkromných médií a urovnanie sporov, ktoré sa ich týkajú na základe uplatňovania zákona o tlači

                           Ukazovateľ:

                                 —

                                 Nezávislé rozhlasové a televízne stanice vysielajú na celom území s cieľom zabezpečiť pluralitu informácií.

                                 2.2:

                                 Sloboda úplne bezpečne vykonávať povolanie novinára

                           Ukazovateľ:

                                 —

                                 Konkrétne činnosti na boj proti zastrašovaniu novinárov

                                 —

                                 Prebieha vyšetrovanie týkajúce sa stíhania páchateľov násilných činov voči novinárom; situácia novinárov sa rieši v súlade so zákonom o tlači a pri dodržiavaní slobody prejavu.

                                 2.3:

                                 Sloboda a bezpečnosť občianskej spoločnosti a obhajcov ľudských práv

                           Ukazovateľ:

                                 —

                                 Zrušenie uznesenia z 23. novembra 2015 o pozastavení činnosti určitých organizácií občianskej spoločnosti; ukončenie zastrašovania obhajcov ľudských práv.

                     3.   Opatrenia súvisiace so súdnymi prípadmi
                     Očakávané záväzky

                                 3.1:

                                 Riešenie prebiehajúcich súdnych konaní, najmä tých, ktoré boli spomenuté počas intenzívnejšieho dialógu podľa článku 8

                           Ukazovateľ:

                                 —

                                 Vedenie odvolacích konaní v príslušných veciach (MSD, F. BAMVUGINYUMVIRA, L. NGENDAKUMANA) v súlade s pravidlami a pri dodržiavaní práva na obhajobu.

                                 3.2:

                                 Riešenie prípadov osôb väznených v súvislosti s demonštráciami a následnými bezpečnostnými incidentmi v súlade s burundským trestným zákonníkom a s medzinárodnými normami.

                           Ukazovateľ:

                                 —

                                 Predloženie právnych dokumentov potvrdzujúcich prepustenie demonštrantov, ktorí sa nedopustili násilných činov, na slobodu a prípadne zrušenie zatykačov na tieto osoby. Vypočutie všetkých demonštrantov, ktorí sú stále stíhaní, pred súdom v zákonných lehotách a v súlade s burundskými zákonmi v oblasti práva na spravodlivé súdne konanie, vrátane medzinárodných noriem, ktoré Burundi ratifikovalo.

                                 3.3:

                                 Vyšetrovanie prípadov údajného mučenia a mimosúdnych popráv a opatrenia nadväzujúce na závery.

                           Ukazovateľ:

                                 —

                                 Zverejnenie dôveryhodných správ z vyšetrovania vykonávaného za účasti medzinárodných odborníkov týkajúceho sa všetkých prípadov údajného mučenia, sexuálneho násilia, zmiznutí a mimosúdnych popráv a prijatie opatrení voči osobám zodpovedným za takého činy.

                     4.   Vykonávanie plánu na prekonanie krízy
                     Očakávaný záväzok
                     Vykonávanie plánu na prekonanie krízy podľa dohodnutého harmonogramu
                     Závery medzinárodnej mediácie a plán na prekonanie krízy sa vykonávajú podľa harmonogramu a podmienok stanovených v tomto pláne.

            (1)  Vrátane Európskej investičnej banky (EIB).

            (2)  Z národného indikatívneho programu 11. ERF boli už v roku 2014 zaviazané prostriedky vo výške 55 miliónov EUR a oba pripravované núdzové projekty na pomoc obyvateľstvu budú tiež celkovo predstavovať sumu vo výške 55 miliónov EUR.


title: Rozhodnutie Rady z 29. septembra 2016, ktorým sa obnovuje riadiaca rada Európskeho strediska pre rozvoj odborného vzdelávania

text:
               7.10.2016

               SK

               Úradný vestník Európskej únie

               C 368/2

         ROZHODNUTIE RADY
   z 29. septembra 2016,
   ktorým sa obnovuje riadiaca rada Európskeho strediska pre rozvoj odborného vzdelávania
   (2016/C 368/02)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na nomináciu predloženú Komisiou, pokiaľ ide o zástupcov zamestnancov,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               Pre Francúzsko je k dispozícii jedno miesto člena riadiacej rady strediska v kategórii zástupcov zamestnaneckých organizácií.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA ZAMESTNANECKÝCH ORGANIZÁCIÍ:

               FRANCÚZSKO

               pán Sébastien DUPUCH

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 29. septembra 2016

            Za Radu

            predseda

         P. ŽIGA

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: 2006/459/ES,Euratom: Rozhodnutie Rady a Komisie z  3. októbra 2005  o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               6.7.2006

               SK

               Úradný vestník Európskej únie

               L 185/27

      ROZHODNUTIE RADY A KOMISIE

   z 3. októbra 2005
   o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/459/ES, Euratom)
   RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na Zmluvu o pristúpení z roku 2003, a najmä na jej článok 2 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, ustanovujúci určité technické úpravy spojené s inštitucionálnym a právnym rozvojom v rámci Európskej únie, bol v mene Európskeho spoločenstva a členských štátov podpísaný 30. apríla 2004.

               (2)

               Protokol sa predbežne uplatňuje od 1. mája 2004 až do nadobudnutia jeho platnosti.

               (3)

               Protokol by sa mal uzavrieť,

         ROZHODLI TAKTO:
   Článok 1
   Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, sa týmto schvaľuje v mene Európskeho spoločenstva, Európskeho spoločenstva pre atómovú energiu a členských štátov.
   Text protokolu je priložený k tomuto rozhodnutiu (2).
   Článok 2
   Predseda Rady odovzdá v mene Európskeho spoločenstva a členských štátov oznámenie ustanovené v článku 4 protokolu. Predseda Komisie zároveň odovzdá takéto oznámenie v mene Európskeho spoločenstva pre atómovú energiu.

      V Luxemburgu 3. októbra 2005

            Za Radu

            predseda

         D. ALEXANDER

            Za Komisiu

            predseda

         J. M. BARROSO

      (1)  Ú. v. EÚ C 174 E, 14.7.2005, s. 45.

      (2)  Pozri stranu 23 tohto úradného vestníka.


title: Rozhodnutie Komisie zo  7. decembra 2009 o predĺžení obdobia dostupnosti mimoriadnej finančnej pomoci Spoločenstva Kosovu

text:
               10.12.2009

               SK

               Úradný vestník Európskej únie

               L 323/66

      ROZHODNUTIE KOMISIE

   zo 7. decembra 2009
   o predĺžení obdobia dostupnosti mimoriadnej finančnej pomoci Spoločenstva Kosovu
   (2009/918/EÚ)
   EURÓPSKA KOMISIA,
   so zreteľom na zmluvu o fungovaní Európskej únie,
   so zreteľom na rozhodnutie Rady 2006/880/ES z 30. novembra 2006, ktorým sa poskytuje mimoriadna finančná pomoc Spoločenstva Kosovu (1), a najmä na jeho článok 1 ods. 3,
   keďže:

               (1)

               Obdobie dostupnosti mimoriadnej finančnej pomoci Spoločenstva Kosovu (2) sa podľa uvedeného rozhodnutia 2006/880/ES skončí 11. decembra 2009.

               (2)

               V článku 1 ods. 3 rozhodnutia 2006/880/ES sa predpokladá možnosť, že Komisia predĺži obdobie dostupnosti najviac o jeden rok.

               (3)

               Obdobie dostupnosti by sa malo predĺžiť o jeden rok s cieľom dokončiť program finančnej pomoci.

               (4)

               Toto predĺženie sa riadne konzultovalo s Hospodárskym a finančným výborom,

         PRIJALA TOTO ROZHODNUTIE:
   Článok 1
   Obdobie dostupnosti mimoriadnej finančnej pomoci Spoločenstva Kosovu sa predlžuje o jeden ďalší rok do 11. decembra 2010.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. decembra 2009

            Za Komisiu

            predseda

         José Manuel BARROSO

      (1)  Ú. v. EÚ L 339, 6.12.2006, s. 36.

      (2)  Podľa rezolúcie Bezpečnostnej rady Organizácie Spojených národov č. 1244/1999 (UNSCR 1244/99) z 10. júna 1999.


title: Rozhodnutie Rady z 8. júla 1991, ktoré sa týka predbežného uplatňovania schválenej zápisnice, ktorá mení a dopĺňa Dohodu medzi Európskym hospodárskym spoločenstvom a Thajským kráľovstvom o obchode s textilnými výrobkami

text:
Dôležité právne oznámenie

|

31991D0478

Úradný vestník L 256 , 13/09/1991 S. 0059 - 0059

		Rozhodnutie Radyz 8. júla 1991,ktoré sa týka predbežného uplatňovania schválenej zápisnice, ktorá mení a dopĺňa Dohodu medzi Európskym hospodárskym spoločenstvom a Thajským kráľovstvom o obchode s textilnými výrobkami(91/478/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 113,so zreteľom na návrh Komisie,keďže pred ukončením postupov nevyhnutných na jej uzatvorenie Dohoda medzi Európskym hospodárskym spoločenstvom a Thajským kráľovstvom o obchode s textilnými výrobkami, parafovaná 28. júna 1986, je predbežne uplatňovaná od 1. januára 1987 v súlade s, pokiaľ ide o Spoločenstvo, rozhodnutím 87/460/EHS [1];keďže schválenou zápisnicou [2] medzi Európskym hospodárskym spoločenstvom a Thajským kráľovstvom z 21. apríla 1988 sa zúčastnené strany dohodli, že zavedú dodatočné rezervné množstvá pre textilné kategórie 4 a 5;keďže Dohoda o textile z roku 1986 ustanovuje možnosť preskúmania kvantitatívnych úprav kvót pre určité kategórie, aby sa umožnilo založenie harmonizovaného systému;keďže, po konzultáciách medzi spoločenstvom a Thajskom, bola 26. septembra 1990 zúčastnenými stranami parafovaná schválená zápisnica, ktorá s účinnosťou od 1. januára 1989 zlučuje dodatočné rezervné množstvá so základnými kvótami na výrobky kategórií 4 a 5 ustanovenými v Dohode o textile;keďže pred ukončením postupov nevyhnutných na uzatvorenie Dohody o textile z roku 1986 a predtým platnej schválenej zápisnice z 25. marca 1988 [3] a 21. apríla 1988, schválená zápisnica z 26. septembra 1990 by sa mala dočasne uplatňovať, s účinnosťou od 26. septembra 1990, ak existuje recipročné dočasné uplatňovanie zo strany Thajského kráľovstva;ROZHODLA TAKTO:Článok 1Pred ukončením postupov nevyhnutných na uzatvorenie schválenej zápisnice z 26. septembra 1990, ktorá mení a dopĺňa Dohodu medzi Európskym hospodárskym spoločenstvom a Thajským kráľovstvom o obchode s textilnými výrobkami, by sa mala v spoločenstve dočasne uplatňovať, s účinnosťou od 26. septembra 1990, ak existuje recipročné dočasné uplatňovanie zo strany Thajského kráľovstva.Znenie schválenej zápisnice sa pripája k tomuto rozhodnutiu.Článok 2Komisia sa vyzýva, aby vyhľadala dohodu s vládou Thajského kráľovstva o dočasnom uplatňovaní schválenej zápisnice uvedenej v článku 1 a aby o tom informovala Radu.V Bruseli 8. júla 1991Za RadupredsedaW. Kok[1] Ú. v. ES L 255, 5.9.1987, s. 127.[2] Ú. v. ES L 95, 8.4.1989, s. 30.[3] Ú. v. ES L 95, 8.4.1989, s. 28.--------------------------------------------------


title: 2005/423/ES: Rozhodnutie Rady z 10. mája 2005 o uzavretí Dodatkového protokolu k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               8.6.2005

               SK

               Úradný vestník Európskej únie

               L 144/42

      ROZHODNUTIE RADY

   z 10. mája 2005
   o uzavretí Dodatkového protokolu k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2005/423/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s prvým pododsekom článku 300 ods. 2 a druhým pododsekom jej článku 300 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na súhlas Európskeho parlamentu,
   keďže:

               (1)

               Dodatkový Protokol k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej bol podpísaný v mene Spoločenstva a jeho členských štátov dňa 16. decembra 2004.

               (2)

               Dodatkový protokol by sa mal schváliť,

         ROZHODLA TAKTO:
   Jediný článok
   1.   Dodatkový protokol k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii sa týmto schvaľuje v mene Spoločenstva a jeho členských štátov.
   Text dodatkového protokolu je pripojený k tomuto rozhodnutiu (1).
   2.   Predseda Rady zašle oznámenie ustanovené v článku 13 dodatkového protokolu.

      V Bruseli 10. mája 2005

            Za Radu

            predseda

         J. KRECKÉ

      (1)  Ú. v. EÚ L 38, 10.2.2005, s. 3.


title: Rozhodnutie Rady z  24. septembra 2012 , ktorým sa obnovuje riadiaca rada Európskeho strediska pre rozvoj odborného vzdelávania

text:
               12.10.2012

               SK

               Úradný vestník Európskej únie

               C 308/6

         ROZHODNUTIE RADY
   z 24. septembra 2012,
   ktorým sa obnovuje riadiaca rada Európskeho strediska pre rozvoj odborného vzdelávania
   2012/C 308/05
   RADA EURÓPSKEJ ÚNIE
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidáta, ktorého navrhla lotyšská vláda,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Z dôvodu odstúpenia pána Janisa GAIGALSA sa uvoľnilo miesto člena riadiacej rady tohto strediska v kategórii zástupcov vlády,

         ROZHODLA:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCA VLÁDY:

               Lotyšsko

               Nellija TITOVA

      V Bruseli 24. septembra 2012

            Za Radu

            predseda

         S. ALETRARIS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Dozorného orgánu EZVO č. 433/09/COL z  30. októbra 2009 , ktorým sa sedemdesiaty tretíkrát menia a dopĺňajú procesnoprávne a hmotnoprávne pravidlá v oblasti štátnej pomoci

text:
               25.2.2010

               SK

               Úradný vestník Európskej únie

               L 48/27

         ROZHODNUTIE DOZORNÉHO ORGÁNU EZVO
   č. 433/09/COL
   z 30. októbra 2009,
   ktorým sa sedemdesiaty tretíkrát menia a dopĺňajú procesnoprávne a hmotnoprávne pravidlá v oblasti štátnej pomoci
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), a najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24 a článok 5 ods. 2 písm. b),
   keďže podľa článku 24 Dohody o dozore a súde Dozorný orgán EZVO uvedie do platnosti ustanovenia Dohody o EHP týkajúce sa štátnej pomoci,
   keďže podľa článku 5 ods. 2 písm. b) Dohody o dozore a súde Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, ak to táto dohoda alebo Dohoda o dozore a súde výslovne ustanovuje, alebo ak to Dozorný orgán EZVO považuje za nevyhnutné,
   pripomínajúc procesnoprávne a hmotnoprávne pravidlá v oblasti štátnej pomoci (3) prijaté 19. januára 1994 Dozorným orgánom EZVO (4),
   keďže platnosť kapitoly v usmerneniach Dozorného orgánu EZVO o štátnej pomoci týkajúcej sa štátnej pomoci na záchranu a reštrukturalizáciu firiem v ťažkostiach (5) sa skončila 30. novembra 2009 (6),
   keďže kapitola zodpovedá usmerneniam Európskeho spoločenstva o štátnej pomoci na záchranu a reštrukturalizáciu firiem v ťažkostiach (7), ktorých platnosť sa skončila 9. októbra 2009 (8),
   keďže 9. júla 2009 Európska komisia prijala oznámenie o predĺžení platnosti usmernení Spoločenstva do 9. októbra 2012 o štátnej pomoci na záchranu a reštrukturalizáciu firiem v ťažkostiach, ktoré bolo 9. júla 2009 uverejnené v Úradnom vestníku Európskej únie,
   keďže oznámenie Európskej komisie o predĺžení platnosti usmernení Spoločenstva o štátnej pomoci na záchranu a reštrukturalizáciu firiem v ťažkostiach má význam aj pre Európsky hospodársky priestor,
   keďže sa v rámci celého Európskeho hospodárskeho priestoru má zabezpečiť jednotné uplatňovanie pravidiel EHP o štátnej pomoci,
   keďže podľa bodu II pod nadpisom „VŠEOBECNÉ“ na konci prílohy XV k Dohode o EHP má Dozorný orgán EZVO po konzultácii s Komisiou prijať akty, ktoré zodpovedajú aktom prijatým Európskou komisiou,
   keďže platnosť tejto kapitoly o štátnej pomoci na záchranu a reštrukturalizáciu firiem v ťažkostiach sa skončila 30. novembra 2009, je preto potrebné platnosť tejto kapitoly predĺžiť,
   po konzultácii s Európskou komisiou,
   po konzultácii s členskými štátmi EZVO,
   PRIJAL TOTO ROZHODNUTIE:
   Článok 1
   Platnosť kapitoly v usmerneniach Dozorného orgánu EZVO o štátnej pomoci týkajúcej sa štátnej pomoci na záchranu a reštrukturalizáciu firiem v ťažkostiach je predĺžená do 30. novembra 2012.
   Článok 2
   Iba anglické znenie je autentické.

      V Bruseli 30. októbra 2009

            Za Dozorný orgán EZVO

         Per SANDERUD

            predseda

         Kristján Andri STEFÁNSSON

            člen kolégia

      (1)  Ďalej len „Dohoda o EHP“.

      (2)  Ďalej len „Dohoda o dozore a súde“.

      (3)  Ďalej len „Usmernenia o štátnej pomoci“.

      (4)  Pôvodne uverejnené v Ú. v. ES L 231, 3.9.1994, a v dodatku EHP č. 32, 3.9.1994.

      (5)  Rozhodnutie Dozorného orgánu EZVO č. 305/04/COL uverejnené v Ú. v. EÚ L 107, 28.4.2005, s. 28, dodatok EHP č. 21, 28.4.2005, s. 1.

      (6)  Odsek 89 rozhodnutia 305/04/COL, pozri odkaz v poznámke pod čiarou č. 5.

      (7)  Ú. v. EÚ C 244, 1.10.2004, s. 2.

      (8)  Odsek 102 v dokumente uvedenom v poznámke pod čiarou č. 7.


               22.9.2017

               SK

               Úradný vestník Európskej únie

               C 316/274

         P8_TA(2015)0297
   Pomenovanie medziparlamentnej delegácie
   Rozhodnutie Európskeho parlamentu z 9. septembra 2015 o pomenovaní medziparlamentnej delegácie (2015/2842(RSO))
   (2017/C 316/33)

      Európsky parlament,

               —

               so zreteľom na návrh Konferencie predsedov,

               —

               so zreteľom na svoje rozhodnutie z 12. marca 2014 o počte medziparlamentných delegácií, delegácií pri spoločných parlamentných výboroch a delegácií pri parlamentných výboroch pre spoluprácu a mnohostranných parlamentných zhromaždeniach (1),

               —

               so zreteľom na článok 212 rokovacieho poriadku,

               1.

               rozhodol, že jeho delegácia pre vzťahy s Palestínskou zákonodarnou radou sa premenuje na „Delegáciu pre vzťahy s Palestínou“;

               2.

               poveruje svojho predsedu, aby postúpil toto rozhodnutie pre informáciu Rade a Komisii.

      (1)  Prijaté texty, P7_TA(2014)0217.


title: Rozhodnutie Rady z 5. októbra 1998 o uzatvorení Protokolu na prispôsobenie obchodných aspektov Európskej dohody medzi Európskymi spoločenstvami a ich členskými štátmi na jednej strane a Rumunskom na strane druhej s cieľom zohľadniť pristúpenie Rakúskej republiky, Fínskej republiky a Švédskeho kráľovstva k Európskej únii a výsledky rokovaní Uruguajského kola o poľnohospodárstve, vrátane zlepšení existujúceho preferenčného režimu

text:
Dôležité právne oznámenie

|

31998D0626

Úradný vestník L 301 , 11/11/1998 S. 0001 - 0002

		Rozhodnutie Radyz 5. októbra 1998o uzatvorení Protokolu na prispôsobenie obchodných aspektov Európskej dohody medzi Európskymi spoločenstvami a ich členskými štátmi na jednej strane a Rumunskom na strane druhej s cieľom zohľadniť pristúpenie Rakúskej republiky, Fínskej republiky a Švédskeho kráľovstva k Európskej únii a výsledky rokovaní Uruguajského kola o poľnohospodárstve, vrátane zlepšení existujúceho preferenčného režimu(98/626/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou jej článku 228 ods. 2,so zreteľom na návrh Komisie,keďže Protokol na prispôsobenie obchodných aspektov Európskej dohody uzatvorenej medzi Európskymi spoločenstvami a ich členskými štátmi na jednej strane a Rumunskom na strane druhej, ďalej len "protokol", by sa mal schváliť s cieľom zohľadniť pristúpenie Rakúskej republiky, Fínskej republiky a Švédskeho kráľovstva k Európskej únii a výsledky rokovaní uruguajského kola o poľnohospodárstve, vrátane zlepšení existujúceho preferenčného režimu;keďže Komisia by mala byť oprávnená prijať opatrenia na vykonávanie protokolu, najmä so zreteľom na základné a spracované poľnohospodárske produkty;keďže nariadenia (ES) č. 1595/97 [1] a (ES) č. 656/98 [2] predkladajú vykonávanie určitých ustanovení protokolu o základných a spracovaných poľnohospodárskych produktoch; keďže by sa mali preto prijať príslušné opatrenia na zabezpečenie hladkého prechodu medzi preferenčnými dojednaniami uplatňovanými podľa týchto nariadení a preferenčnými dojednaniami stanovenými protokolom;keďže Dodatkový protokol k Európskej dohode o obchodovaní s textilnými výrobkami medzi Európskym spoločenstvom a Rumunskom bol naposledy zmenený a doplnený rozhodnutím 96/224/ES [3],ROZHODLA TAKTO:Článok 1Protokol na prispôsobenie obchodných aspektov Európskej dohody medzi Európskymi spoločenstvami a ich členskými štátmi na jednej strane a Rumunskom na strane druhej s cieľom zohľadniť pristúpenie Rakúskej republiky, Fínskej republiky a Švédskeho kráľovstva k Európskej únii a výsledky rokovaní uruguajského kola o poľnohospodárstve, vrátane zlepšení existujúceho preferenčného režimu, ďalej len "protokol", sa týmto schvaľuje v mene spoločenstva.Text protokolu ja pripojený k tomuto rozhodnutiu.Článok 21. Podrobné pravidlá uplatňovania tohto rozhodnutia prijme Komisia podľa postupu stanoveného v článku 23 nariadenia (EHS) č. 1766/92 [4] alebo prípadne podľa príslušných ustanovení ostatných nariadení o spoločnej organizácii trhu, nariadenia (ES) č. 3448/93 [5] alebo nariadenia (ES) č. 3066/95 [6].2. Po nadobudnutí účinnosti tohto rozhodnutia sa všetky pravidlá prijaté Komisiou podľa článku 8 nariadenia (ES) č. 3066/95 a podľa nariadenia (ES) č. 656/98, ktorými sa uplatňujú koncesie, na ktoré sa vzťahuje protokol, považujú za upravené odsekom 1.Článok 3Predseda Rady predloží v mene spoločenstva oznámenie stanovené v článku 6 protokolu.V Luxemburgu 5. októbra 1998Za RadupredsedaW. Schüssel[1] Ú. v. ES L 216, 8.8.1997, s. 1.[2] Ú. v. ES L 90, 25.3.1998, s. 1.[3] Ú. v. ES L 81, 30.3.1996, s. 264.[4] Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 923/96 (Ú. v. ES L 126, 24.5.1996, s. 37).[5] Ú. v. ES L 318, 20.12.1993, s. 18.[6] Ú. v. ES L 328, 30.12.1995, s. 31. Nariadenie naposledy zmenené a doplnené nariadením (ES) č. 1595/97.--------------------------------------------------


title: Rozhodnutie Rady (EÚ) 2016/1363 z 24. júna 2016 o podpise v mene Únie a predbežnom vykonávaní Dohody medzi Európskou úniou a Republikou Marshallových ostrovov o zrušení vízovej povinnosti pri krátkodobých pobytoch

text:
               11.8.2016

               SK

               Úradný vestník Európskej únie

               L 216/1

         ROZHODNUTIE RADY (EÚ) 2016/1363
   z 24. júna 2016
   o podpise v mene Únie a predbežnom vykonávaní Dohody medzi Európskou úniou a Republikou Marshallových ostrovov o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Republiku Marshallových ostrovov presunul z prílohy I do prílohy II k nariadeniu Rady (ES) č. 539/2001 (2).

               (2)

               Uvedený odkaz na Republiku Marshallových ostrovov je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje odo dňa nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovania s Republikou Marshallových ostrovov o uzavretí Dohody medzi Európskou úniou a Republikou Marshallových ostrovov o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 17. decembra 2014 a boli úspešne zavŕšené parafovaním dohody prostredníctvom výmeny listov 11. decembra 2015 Republikou Marshallových ostrovov a 13. januára 2016 Úniou.

               (5)

               Dohoda by sa mala podpísať v mene Únie a vyhlásenia pripojené k dohode by sa mali schváliť v mene Únie. Dohoda by sa mala predbežne vykonávať odo dňa nasledujúceho po dni jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (3); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (4); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Republikou Marshallových ostrovov o zrušení vízovej povinnosti pri krátkodobých pobytoch s výhradou jej uzavretia.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa nasledujúceho po dni jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2016

            Za Radu

            predseda

         A.G. KOENDERS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc, a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.